**Ford ja Heinz kehittävät yhdessä autonosia tomaateista**

* Ford ja H.J. Heinz Company tutkivat, voiko tomaateista valmistaa ympäristöä säästäviä osia autoihin
* Fordin tutkijat testaavat, kestävätkö materiaalit, jos niitä käytettäisiin johtojen kiinnikkeissä ja säilytyslaatikoissa
* Ympäristöä säästävän uuden ainesosan kehitystyön onnistuminen tarkoittaisi sitä, että öljyyn pohjautuvien kemikaalien käyttöä voitaisiin vähentää autojen tuotannossa, jolloin autojen ympäristövaikutukset pienenisivät

**Helsinki 13.6.2014** – Voiko tomaateilla ja autoilla olla jotakin yhteistä? Ford Motor Companyn ja H.J. Heinz Companyn mielestä kyllä. Siksi ne ovat ryhtyneet innovoimaan yhdessä.

Fordin ja Heinzin tutkijat selvittävät tomaattien käytettävyyttä kehitettäessä ympäristöä säästävää ainesta, jota käytettäisiin autojen tuotannossa. Erityisesti kuivatun tomaatin kuoresta voitaisiin tehdä johtojen kiinnikkeitä ja säilytyslokeroita pienille esineille.

“Tutkimme, voisiko ruoan prosessoinnissa syntyviä sivutuotteita käyttää autonosiin”, kertoo We Ellen Lee (plastics research technical specialist for Ford). “Tavoitteenamme on kehittää vahva, mutta kevyt materiaali, joka sopii käytettäväksi auton osissa ja samalla vähentää ympäristön kokonaiskuormitusta.”

Lähes kaksi vuotta sitten Ford aloitti [yhteistyön](https://media.ford.com/content/fordmedia/fna/us/en/news/2012/06/05/coca-cola--ford--heinz--nike--and-procter---gamble-form-collabor.html) Heinzin, Coca-Cola Companyn, Niken ja Procter & Gamblen kanssa kehittääkseen sataprosenttisesti kasvipohjaisen muovin, jota voitaisiin käyttää kaikessa mahdollisessa kankaista pakkausmateriaaleihin ja jonka ympäristövaikutus olisi vähäisempi kuin nykyisin käytössä olevien öljypohjaisten pakkausmateriaalien.

Heinzin tutkijat etsivät innovatiivisia tapoja kierrättää ja uudelleen käyttää tomaattien kuoria, varsia ja siemeniä. Yhtiö käyttää vuosittain yli kaksi miljoonaa tonnia tomaatteja valmistaakseen sen myydyintä tuotetta, Heinz-ketsuppia. Heinzin johto kääntyi Fordin puoleen.

“Olemme iloisia, että teknologia on osoitettu toimivaksi”, kertoo Vidhu Nagpal (associate director, packaging R&D for Heinz). “Vaikka tutkimukset ovat vasta alussa ja avoimia kysymyksiä on vielä paljon, olemme innoissamme niistä mahdollisuuksista, joita tämä voi tuoda sekä Heinzille että Fordille, sekä siitä, että olemme edistyneet täysin kasvipohjaisen muovin kehittämisessä.”

Ford on sitoutunut ympäristöä säästävän strategiansa mukaisesti uusiokäyttämään ja kierrättämään vähentääkseen ympäristökuormitustaan. Samaan aikaan yhtiö on tehnyt lujasti töitä kehittääkseen polttoainetaloudellisia teknologioita. Viime vuosina Ford on lisännyt kierrätettyjen epämetallien ja biopohjaisten materiaalien käyttöä. Sillä on nyt tuotannossa käytössä kahdeksan biopohjaista materiaalia, esimerkiksi selluloosakuitu, jota on käytetty vahvistamaan konsolia. Materiaaleissa on käytetty myös kookosta, kierrätettyä puuvillaa ja soijaa.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 181 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**About H.J. Heinz Company**

H.J. Heinz Company, offering “Good Food Every Day”™ is one of the world’s leading marketers and producers of healthy, convenient and affordable foods specializing in ketchup, sauces, meals, soups, snacks and infant nutrition. Heinz provides superior quality, taste and nutrition for all eating occasions whether in the home, restaurants, the office or “on-the-go.” Heinz is a global family of leading branded products, including Heinz® Ketchup, sauces, soups, beans, pasta and infant foods (representing over one third of Heinz’s total sales), Ore-Ida® potato products, Weight Watchers® Smart Ones® entrees, T.G.I. Friday’s® snacks, and Plasmon infant nutrition. Heinz is famous for its iconic brands on six continents, showcased by Heinz® Ketchup, The World’s Favorite Ketchup®.

**Lisätiedot:** Riitta Salin

Oy Ford Ab

010 3447 123

rsalin1@ford.com

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |